ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮጵያ ኣብ ትርከበን 130 ሃገራት ዑደት ዘካየደ ዓይነ ስውር 26 መስከረም 2019 ምንጪ ስእሊ, The Travel Show, BBC News መግለጺ ስእሊ, ቶኒ ጊልስ ኣብ ቤተመዘክር ዞማ - ኣዲስ ኣበባ "ኣብታ ዛሕሊ ዘለዋ ኣንታርክቲካ ከይተረፈ ዑደት ኣካይደ'የ። ዕላማይ ናብ መላእ ዓለም እናተጓዓዝኩ ንኹለን ሃገራት ምርኣይ'ዩ" ይብል ቶኒ ጊልስ። ቶኒ ዓይነስውር ክኸውን ከሎ ክልተ ኣእዛኑ'ውን ኣይሰምዑን። እንተኾነ ኣብ ዝተፈላለያ ሃገራት ዑደት ካብ ምክያድ ኣይዓገቶን። ናብ ልዕሊ 130 ሃገራት ድማ በጺሑ። "ገለገሊኦም ሰባት ዑደት ምክያድ ንዓይ ዘይሕሰብ ተግባር ከምዝኾነ ይዛረቡ። ኣነ ግን ንዓለም ብዝተፈለየ መገዲ ክርእያ ከም ዝኽእል ብተግባር የረጋግጽ ኣለኹ" ክብል ይዛረብ። ኣብ ዝሓለፉ 20 ዓመታት ናብ ዝተፈላለዩ ቦታታት ጉዕዞ ብምግባር ሓደሽቲ ቦታታት ክርእይ ኪኢሉ። "ብቖርበተይ ኣቢለ ንስምዒታት እግንዘብ" ሰባት ክዛረቡ ከም ዝሰምዖም ዝገልጽ ቶኒ፡ "ጎቦታት እሓኩር፡ ብቖርበተይ ኣቢለ ድማ ንኹሉ ስምዒታት እግንዘብ። በዚ መገዲ'የ ኣብ ሃገራት ዑደት ዘካይድ" ክብል ከመይ ዑደት ከም ዘካየድ የረድእ። ከምኡ ዝበለት ዓይነስውር መሓዛ፡ ንዑደት ኣብ ዝተጓዓዘሉ ቦታ'ዩ ረኺቡ። ሕልፊ ዝበሎ ፡ "ካብቲ ዝነበርኩዎ ንላዕሊ ሰሪሐ ክፀንሐኩም'የ" ኣዲስ ኣባበ፡ ኣብ -ሊፍት ኣትዩ ዝሞተ ዓይነ-ስውር ንሰብ ዓይኒ፡ ዓይነ ስውራን ዝገብር ድራር ኣብ ዝሓለፈ ዓመት ምስታ ሩስያዊት መሓዝኡ ናብ ሩስያ ብምኻድ፡ ነታ ኣብ ዓለምና ዝዓበየት ሃገር ብባቡር እናተጓዓዙ ዑደት ኣካይዶም። ዝበዝሕ እዋን ግን ንበይኑ ኮይኑ ዑደት ከም ዘካይድ ይዛረብ። ምንጪ ስእሊ, The Travel Show, BBC News ፍቕሪ ጉዕዞ ቶኒ ንመገሽኡ ዝኸውን ወጻኢታት ካብ ናይ ኣቡኡ ጡረታ ብዝረኽቦ ገንዘብ'ዩ። መርበብ ሓበሬታ መብዛሕቲኦም መገዲታት ኣየር ንኸምኡ ዝበሉ ዓይነ ስውራን ዝጥዕሙ ብዘይምዃኖም ወላዲት ኣዲኡ ትኬት ኣየር ብምግዛእ ትሕግዞ። ናብተን ዝኸደለን ሃገራት ምስበጽሐ ዝሕግዝዎ ሰባት ንምርካብ ድማ ኣቐዲሙ ብኢንተርኔት ኣለሻ የካይድ። "ስቕ ኢለ ብሃንደበት 'ናብዚ ወይ ናብቲ ክኸይድ' ብዝብል ኣይውስንን። ኣቐዲመ ብዛዕባ'ቲ ቦታ ክፈልጥ ኣለኒ። ጽቡቕ ናይ ምዝካር ክእለት ኣለኒ። ስለዚ ጉዕዞይ ኣቐዲመ'የ ዝትልም" ይብል። ናብ ዝደለያ ሃገር ምስበጽሐ ኣብ ውሽጢ ከተማ ናብቲ ዝደልዮ ከባቢ ንምብጻሕ ዝገብሮ ጻዕሪ ዝለዓለ ታሕጓስ ይፈጥረሉ። "ገለ እዋናት ንመን ከም ዝረክብን እንታይ ክኽሰት ከም ዝኽእልን ዝፈልጦ ነገር የብለይን። እዚ ንዓይ ዝተፈለየን ጅግንነትን'ዩ" ክብል የረድእ። ኣካላዊ መጉዳእቲ ቶኒ ናይ ምርኣይ ጸገም ከም ዘለዎ ክፈልጥ ዝኸኣለ ወዲ 9 ዓመት ህጻን እናሃለወ'ዩ። ወዲ 10 ዓመት ምስኮነ ድማ ብርሃን ዓይኑ ምሉእ ብምሉእ ስኢኑ። ዓይነ ስውር ቅድሚ ምዃኑ ገና ወዲ 6 ዓመት እንከሎ፡ ብክፋል ጥራሕ ናይ ምስማዕ ተኽእሎ ከም ዘለዎ ተፈሊጡ ነይሩ። ኣብዚ ሕዚ እዋን ንምስማዕ ዘኽእሎ ዝለዓለ ሓይሊ ዘለዎ ዘመናዊ መሳርሒ'ኳ እንተተጠቐመ መሊኡ ክሰምዕ ግን ኣይክእልን። "ዕድመይ ኣብ ዓሰርተታት እናሃለኹ ዓይነ ስውር ምዃነይ ብጣዕሚ የሕስበኒ ነይሩ" ይብል። ወዲ 16 ዓመት ኮይኑ ዝመሃረሉ ቤት ትምህርቲ ኣብ ዘዳለዎ ጉዕዞ ናብ ቦስተን-ኣሜሪካ ንፈለማ እዋን ተጓዒዙ። ሽዑ ድማ ናብ ደገ ጉዕዞ ናይ ምግባር ተሞክሮ ክረክብ ክኢሉ። ኣብዚ ሕዚ እዋን ዘጋጥሞ ዘሎ ጸገም ጥዕና፡ ንዝገብሮ ጉዕዞ ፈተና እናኾኖ'ዩ። ቅድሚ 10 ኣመት ጸገም ጥዕና ኩሊት ኣጋጢምዎ ካብ ወላዲ ኣቡኡ ብዝተለገሰሉ ከምዝተተክኣሉ ይዛረብ። ምንጪ ስእሊ, The Travel Show, BBC News መግለጺ ስእሊ, ቶኒ ኣብ ላሊበላ ዑደት እናካየደ ወልፊ ኣልኮላዊ መስተ ገና መንእሰይ ኮይኑ ዝተፈላለዩ ፈተናታት ኣጓኒፎምዎ። ወዲ 15 ዓመት ኮይኑ ኣቡኡ ብሞት ክፍለዮ ከሎ፡ ወዲ 16 ዓመት እንከሎ ድማ ጉድእ ኣካል ዝነበረ ናይ ቀረባ መሓዝኡ፡ ብሞት ስኢኑ። ካብዚ ሓዘኑ ዝተበገሰ "ንሽድሽተ ወይ ሸውዓተ ዓመታት ዝኣክል ብወልፊ ኣልኮላዊ መስተ ክጽመድ ገይሩኒ። ወዲ 24 ዓመት ኮይነ'ውን ከቢድ ወልፊ መስተ ነይሩኒ" ይብል። ኣቡኡ ኣብ መራኽብ ንግዲ ይሰርሕ ብምንባሩ፡ ስግር ባሕሪ ብዛዕባ ዘለዉ ቦታታት ይነግሮ ዝነበረ ዛንታታት ኣብ ልቡ ዝለዓለ ድልየት ከሕድር ክኢሉ። ምጅማር ጉዕዞ ቶኒ ብወግዒ ንዓለም እናዘረ ክርእያ ዝጀመረ ቅድሚ 19 ዓመታት ናብ ኣሜሪካ ኒውኦርሊያንስ ብዝገበሮ ፈላሚ መገሻ እዩ። "ኣብኡ ምስ በጻሕኹ ናበይ ክኸይድ ከምዝነበረኒ ስለዘይፈልጥ ሰንቢደ ደው ኢለ ተሪፈ። ክልተ ግዜ ብዓሚቝ ምስኣስተንፈስኩ ንነብሰይ 'ቶኒ እንተዘይደሊኻ ናብ ገዛኻ ተመለስ' ኢለዮ" ብድሕሪኡ ጉዕዝኡ ከቋርጽ ከም ዘይብሉ ብምእማን ቀጺሉ። ኣብ ኩለን ግዝኣታት ኣሜሪካ ድማ ዑደት ኣካይዱ። ናብ ዝተፈላለዩ ቦታታት ዝገብሮ መገሻ ዝለዓለ ስነልቦናዊ ምንቕቓሕ ከም ዝፈጠረሉ ይዛረብ። "ኣብ ዝተፈላለዩ ቦታታት ሰብ ክረክብ ከለኹ፡ ዓይነ ስውር ብምዃነይ ዘይኮንስ ብምኽንያት ስብእናይ ናባይ ክቐርቡ ከም ዝደልዩ ክግንዘብ ክኢለ" ይብል። ጉዕዞ ክገብር ከሎ ወጻኢታቱ ብምቑጣብ'ዩ። ካብ ቦታ ናብ ቦታ ንምብጻሕ ህዝባዊ ኣገልግሎት መጓዓዝያ ይጥቀም። ከምቲ ኣብ ኣዲስ ኣበባ ዝገበሮ፡ ሕንቁቕ ዘይኮኑ ግን ድማ መሰረታዊ ኣገልግሎት ዝርከበሎም ቦታታት ይመርጽ። ተቐቢሉ ዘተኣናገዶ ቶማስ ካብ ዕዳጋ ገዚኡ ብዘምጽኦ ኣስቤዛ መግቢ ከዳልው'ውን ድልየት ነይርዎ። "ኣብ ዙርያይ ዘለዉ ነገራት የድምጽ፣ የጫኑን ይድህስስን" ክብል ንነገራት ዝርድኣሉ መገዲ የረድእ። ኣብ ከተማ ኣዲስ ኣበባ ናብ ሓደ ዓውደርእይ ስነጥበብ ተረኺቡ ነቶም ቅብኣታት ብኢዱ ንኽድህስስ ተፈቒዱሉ ነይሩ። ካብ ካልኦት ማእከላት ኤግዚቢሽን (ሙዚየማት) ብዝተፈለየ ነዚ ዕድል ብምርካቡ፡ ምስ ካልኦት ማዕረ ቦታ ከም ዝተውሃቦ ተሰሚዕዎ'ዩ። ምንጪ ስእሊ, The Travel Show, BBC News መግለጺ ስእሊ, ቶኒ ኣብ ኢትዮጵያ ኣብ ወሰን ቃላይ ቶኒ ኣብ ጉዕዞ ጠፊኡ'ዶ ይኸውን?
